sukhrobnurali/uzbek-legal-corpus huggingface dataset:
2009 YILDA MAHSULOT EKSPORTINI RAGʻBATLANTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Iqtisodiyotning real sektori korxonalarini qoʻllab-quvvatlash, ularning barqaror ishlashini taʼminlash va eksport salohiyatini oshirish chora-tadbirlari dasturi toʻgʻrisida” 2008-yil 28-noyabrdagi PF-4058-son Farmonini bajarish yuzasidan, shuningdek jahon narxlari konyunkturasi jadal oʻzgarayotgan sharoitlarda mahsulotlarni tannarxiga teng yoki undan pastroq narxlarda eksport qilishga ruxsatnomalarni tezkorlik bilan berish mexanizmini yaratish maqsadida: 1. Iqtisodiy nochor korxonalarni tijorat banklariga sotish boʻyicha Respublika komissiyasiga (Sh.M. Mirziyoyev) mazkur qaror bilan belgilangan tartibda, 2009-yilda respublika korxonalariga oʻzlari ishlab chiqargan tovarlarni eksport qilinadigan tovarlarga jahon narxlarining amalda yuzaga kelgan konyunkturasini hisobga olgan holda, tannarxiga teng yoki undan pastroq narxlarda erkin ayirboshlanadigan valyutaga eksport qilish uchun ruxsatnomalar berish huquqi berilsin. 2. Eksport qilinadigan tovarlarga jahon narxlarining amalda yuzaga kelgan konyunkturasini hisobga olgan holda 2009-yilda tovarlarni tannarxiga teng yoki undan pastroq narxlarda eksport qilish uchun ruxsatnomalar berish tartibi toʻgʻrisidagi vaqtinchalik nizom ilovaga* muvofiq tasdiqlansin. 3. Belgilansinki, 2009-yilda oʻzi ishlab chiqargan tovarlarni mustaqil ravishda yoki vazirliklar, idoralar va xoʻjalik birlashmalarining tashqi savdo kompaniyalari (birlashmalari), shuningdek “Oʻzinterimpeks” DATK, “Oʻzmarkazimpeks” DATK, “Oʻzsanoatmashimpeks” DAK, “Markazsanoateksport” DATK orqali tannarxidan pastroq narxda erkin ayirboshlanadigan valyutaga eksport qiladigan korxonalar uchun soliqqa tortish maqsadlarida sotishdan olinadigan tushum eksport qilinadigan tovarlarni sotishning amaldagi narxidan kelib chiqqan holda belgilanadi. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi, Moliya vazirligi, Tashqi iqtisodiy aloqalar, investitsiyalar va savdo vazirligi, boshqa manfaatdor vazirliklar, idoralar, xoʻjalik birlashmalari hamda korxonalar 2009-yilda tovarlarni tannarxiga teng yoki undan pastroq narxlarda eksportga sotishning, shuningdek olingan tushumni soliqqa tortishning ushbu qaror bilan tasdiqlangan tartibiga qatʼiy rioya qilsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI MARKAZIY BANKINING BANK KOLLEJLARINI OLIY VA OʻRTA MAXSUS TAʼLIM VAZIRLIGINING OʻRTA MAXSUS, KASB-HUNAR TAʼLIMI MARKAZI IXTIYORIGA BERISh TOʻGʻRISIDA
(resolution, 2021-02-22)

Oʻrta maxsus, kasb-hunar taʼlimi muassasalarining oʻquv-metodik taʼminotini va ularni boshqarishni takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Markaziy banki, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Fargʻona, Surxondaryo viloyatlari va Toshkent shahar hokimliklarining Oʻzbekiston Respublikasi Markaziy bankiga qarashli Toshkent bank hisob-kredit kollejini, Margʻilon va Termiz bank kollejlarini 2010-yil 1-yanvardan boshlab Oʻrta maxsus, kasb-hunar taʼlimi markazining tegishli hududiy boshqarmalari ixtiyoriga berish toʻgʻrisidagi taklifiga rozilik berilsin. 2. Toshkent shahar, Fargʻona va Surxondaryo viloyatlari hokimliklari Oʻrta maxsus, kasb-hunar taʼlimi markazining tegishli hududiy boshqarmalari ixtiyoriga berilayotgan bank kollejlarini belgilangan tartibda qabul qilish va ularning taʼsis hujjatlariga tegishli oʻzgartirishlar kiritish yuzasidan 2010-yil 1-yanvargacha zarur tadbirlarni amalga oshirsinlar. 3. Oʻzbekiston Respublikasi Moliya vazirligi 2010-yildan boshlab har yili Oʻzbekiston Respublikasi Davlat budjeti loyihasini tuzishda Toshkent bank hisob-kredit kolleji, Margʻilon va Termiz bank kollejlari taʼminotiga zarur budjetdan ajratiladigan mablagʻlarni nazarda tutsin. 4. Belgilab qoʻyilsinki: berilayotgan kollejlarni moliyalashtirish, tegishli Fargʻona va Surxondaryo viloyatlari va Toshkent shahar mahalliy budjetlarida oʻrta maxsus, kasb-hunar taʼlimi tizimi uchun nazarda tutilayotgan mablagʻlar doirasida, Oʻrta maxsus, kasb-hunar taʼlimi markazining tegishli hududiy boshqarmalari orqali amalga oshiriladi; Oʻzbekiston Respublikasi Markaziy banki va uning hududiy boʻlinmalari, tijorat banklari koʻrsatib oʻtilgan bank kollejlarining moddiy-texnika bazasini mustahkamlashda, oʻqituvchilarining tajriba orttirishini va oʻquvchilarining amaliyot oʻtashini tashkil etishda, shuningdek bitiruvchilarini ishga joylashtirishda koʻmaklashadilar. 5. Oʻzbekiston Respublikasi Markaziy banki, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi Oʻzbekiston Respublikasi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda: qonun hujjatlariga ushbu qarordan kelib chiquvchi oʻzgartirish va qoʻshimchalar yuzasidan Oʻzbekiston Respublikasi Vazirlar Mahkamasiga takliflar kiritsinlar; idoraviy normativ hujjatlarni ushbu qarorga muvofiqlashtirsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin.
AKSIYADORLIK JAMIYATLARI AKSIYADORLARINING REESTRI TOʻGʻRISIDAGI NIZOMNI, ShUNINGDEK UNGA KIRITILGAN OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh HAQIDA
(resolution, 2009-04-07)

Oʻzbekiston Respublikasining “Qimmatli qogʻozlar bozori toʻgʻrisida”gi (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 61-modda) qonunlari va Oʻzbekiston Respublikasi Prezidentining 2006-yil 26-apreldagi PQ-335-sonli qarori bilan tasdiqlangan “Oʻzbekiston Respublikasi Davlat mulkini boshqarish davlat qoʻmitasi toʻgʻrisida”gi nizomga muvofiq, Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat mulki qoʻmitasi tomonidan 1996-yil 15-avgustda tasdiqlangan “Aksiyadorlik jamiyatlari aksiyadorlarining reyestri toʻgʻrisida”gi nizom (roʻyxat raqami 274, 1996-yil 16-avgust); Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 2000-yil 20-oktabrdagi 7-2000-son bilan tasdiqlangan “Aksiyadorlik jamiyatlari aksiyadorlarining reyestri toʻgʻrisida”gi nizomga 1-sonli oʻzgartirish va qoʻshimchalar (roʻyxat raqami 274-1, 2000-yil 10-noyabr). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 3. Mazkur qaror Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bilan kelishilgan. Kelishilgan:
OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA
(law, 2022-04-13)

2-modda. Oʻzbekiston Respublikasining 1995-yil 21-dekabrda qabul qilingan “Oʻzbekiston Respublikasining Markaziy banki toʻgʻrisida”gi 154-I-sonli Qonuni (Oʻzbekiston Respublikasi Oliy Majlisining Axborotnomasi, 1995-yil, № 12, 247-modda; 1998-yil, № 9, 181-modda; 1999-yil, № 5, 124-modda; 2001-yil, № 1-2, 23-modda; 2003-yil, № 1, 8-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 9, 496-modda; 2007-yil, № 12, 608-modda) 4-moddasining toʻrtinchi xatboshisi “Oʻzbekiston Respublikasi Xalq bankining” degan soʻzlardan keyin “Mikrokreditbank” aksiyadorlik tijorat bankining” degan soʻzlar bilan toʻldirilsin. 3-modda. Oʻzbekiston Respublikasining 1996-yil 25-aprelda qabul qilingan “Banklar va bank faoliyati toʻgʻrisida”gi 216-I-sonli Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 54-modda; 1997-yil, № 2, 56-modda, № 9, 241-modda; 1999-yil, № 5, 124-modda, № 9, 229-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 9, 491-modda, № 10, 536-modda; 2008-yil, № 12, 640-modda) 4-moddasining uchinchi qismi “qonun hujjatlarida nazarda tutilgan hollar bundan mustasno” degan soʻzlar bilan toʻldirilsin. 4-modda. Oʻzbekiston Respublikasining 1996-yil 26-aprelda qabul qilingan “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi 223-I-sonli Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 61-modda; 1997-yil, № 2, 56-modda; 1998-yil, № 3, 38-modda, № 9, 181-modda; 1999-yil, № 9, 229-modda; 2001-yil, № 1-2, 23-modda; 2003-yil, № 1, 8-modda, № 9-10, 149-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda; 2007-yil, № 7, 325-modda, № 12, 598, 606, 608-moddalar; 2008-yil, № 9, 489-modda, № 12, 640-modda) 20-moddasining birinchi qismidagi “ellik” degan soʻz “toʻrt yuz” degan soʻzlar bilan almashtirilsin. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTIShLAR KIRITISh TOʻGʻRISIDA
(decree, 2011-12-30)

Oʻzbekiston Respublikasi Prezidentining “Qishloq taraqqiyoti va farovonligi yili” Davlat dasturi toʻgʻrisida” 2009-yil 26-yanvardagi PQ-1046-son qaroriga muvofiq: 1. Oʻzbekiston Respublikasi Prezidentining baʼzi hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (Sh.X. Fayziyev) zimmasiga yuklansin. 1. Oʻzbekiston Respublikasi Prezidentining “Meva-sabzavotchilik va uzumchilik sohasida iqtisodiy islohotlarni chuqurlashtirish chora-tadbirlari toʻgʻrisida” 2006-yil 9-yanvardagi PF-3709-son Farmoni 5-bandining “b” kichik bandidagi “3 yil muddatga” soʻzlari “5 yil muddatga” soʻzlari bilan almashtirilsin. 2. Oʻzbekiston Respublikasi Prezidentining “Meva-sabzavotchilik va uzumchilik sohasini isloh qilish boʻyicha tashkiliy chora-tadbirlari toʻgʻrisida” 2006-yil 11-yanvardagi PQ-255-son qarori 11-bandining “b” kichik bandidagi “3 yil muddatga” soʻzlari “5 yil muddatga” soʻzlari bilan almashtirilsin.
OʻZBEKISTON RESPUBLIKASI VA YaPONIYA OʻRTASIDA INVESTITSIYaLARNI LIBERALLAShTIRISh, RAGʻBATLANTIRISh VA HIMOYA QILISh TOʻGʻRISIDAGI BITIMNI (TOShKENT, 2008 YIL 15 AVGUST) RATIFIKATSIYA QILISh HAQIDA
(law, 2009-04-06)

Oʻzbekiston Respublikasi va Yaponiya oʻrtasida investitsiyalarni liberallashtirish, ragʻbatlantirish va himoya qilish toʻgʻrisidagi Bitim (Toshkent, 2008-yil 15-avgust) ratifikatsiya qilinsin.
“FUQAROLARNING BANKLARDAGI OMONATLARINI HIMOYALASH KAFOLATLARI TOʻGʻRISIDA”GI OʻZBEKISTON RESPUBLIKASI QONUNINING 10-MODDASIGA OʻZGARTISHLAR KIRITISH HAQIDA
(law, 2025-02-19)

1-modda. Oʻzbekiston Respublikasining 2002-yil 5-aprelda qabul qilingan “Fuqarolarning banklardagi omonatlarini himoyalash kafolatlari toʻgʻrisida”gi 360-II-sonli Qonunining (Oʻzbekiston Respublikasi Oliy Majlisining Axborotnomasi, 2002-yil, № 4-5, 70-modda) 10-moddasiga quyidagi oʻzgartishlar kiritilsin: 1) birinchi qism quyidagi tahrirda bayon etilsin: “Fuqarolarning omonatlari boʻyicha haq toʻlash bankning qonun hujjatlarida belgilangan tartibda tasdiqlangan oraliq tugatish balansida aks ettirilgan omonatlarning qoldigʻidan kelib chiqqan holda bank va Fond mablagʻlari hisobidan toʻliq hajmda amalga oshiriladi”; 2) ikkinchi qism chiqarib tashlansin; uchinchi va toʻrtinchi qismlar tegishincha ikkinchi va uchinchi qismlar deb hisoblansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“DAVLAT BUDJETINING GʻAZNA IJROSI TOʻGʻRISIDA”GI OʻZBEKISTON RESPUBLIKASI QONUNINING 7-MODDASIGA QOʻShIMChA KIRITISh HAQIDA
(law, 2014-01-01)

1-modda. Oʻzbekiston Respublikasining 2004-yil 26-avgustda qabul qilingan “Davlat budjetining gʻazna ijrosi toʻgʻrisida”gi 664-II-sonli Qonunining (Oʻzbekiston Respublikasi Oliy Majlisining Axborotnomasi, 2004-yil, № 9, 164-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 601-modda) 7-moddasi quyidagi mazmundagi oʻninchi xatboshi bilan toʻldirilsin: “Oʻzbekiston Respublikasiga kelayotgan barcha turdagi, shu jumladan nomoddiy shakldagi insonparvarlik yordami hamda texnik koʻmaklashish vositalarini toʻliq va tizimli hisobga olish”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“STANDARTLAShTIRISh TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR KIRITISh HAQIDA
(law, 2023-11-05)

1-modda. Oʻzbekiston Respublikasining 1993-yil 28-dekabrda qabul qilingan “Standartlashtirish toʻgʻrisida”gi 1002-XII-sonli Qonuniga (Oʻzbekiston Respublikasi Oliy Kengashining Axborotnomasi, 1994-yil, № 2, 46-modda; Oʻzbekiston Respublikasi Oliy Majlisining Axborotnomasi, 2000-yil, № 5-6, 153-modda; 2003-yil, № 5, 67-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 10, 536-modda) quyidagi oʻzgartishlar kiritilsin: 1) 2-moddaning ikkinchi qismi quyidagi tahrirda bayon etilsin: “Standartlashtirish ishlarini tashkil etish, muvofiqlashtirish va taʼminlashni: xalq xoʻjaligi tarmoqlarida — Oʻzbekiston standartlashtirish, metrologiya va sertifikatlashtirish agentligi (“Oʻzstandart” agentligi); qurilish, qurilish industriyasi sohasida, shu jumladan loyihalash va konstruksiyalashda — Oʻzbekiston Respublikasi Davlat arxitektura va qurilish qoʻmitasi; tabiiy resurslardan foydalanishni tartibga solish hamda atrof muhitni ifloslanishdan va boshqa zararli taʼsirlardan muhofaza qilish sohasida — Oʻzbekiston Respublikasi Tabiatni muhofaza qilish davlat qoʻmitasi; tibbiyot uchun moʻljallangan mahsulotlar, tibbiy texnika buyumlari, dori vositalari sohasida, shuningdek mamlakat sanoati ishlab chiqarayotgan, shu jumladan import boʻyicha yetkazib berilayotgan mahsulotlardagi inson uchun zararli moddalar miqdorini aniqlash masalalarida — Oʻzbekiston Respublikasi Sogʻliqni saqlash vazirligi; mudofaa qobiliyatini va safarbarlik tayyorgarligini taʼminlash, mudofaa ahamiyatiga molik mahsulotlar sohasida — Oʻzbekiston Respublikasi Mudofaa vazirligi amalga oshiradi”; 2) 3-moddaning ikkinchi qismi quyidagi tahrirda bayon etilsin: “Oʻzstandart” agentligi, Oʻzbekiston Respublikasi Davlat arxitektura va qurilish qoʻmitasi, Oʻzbekiston Respublikasi Tabiatni muhofaza qilish davlat qoʻmitasi, Oʻzbekiston Respublikasi Sogʻliqni saqlash vazirligi va Oʻzbekiston Respublikasi Mudofaa vazirligi standartlashtirish ishlarini bajarishni oʻz vakolatlari doirasida boshqa tashkilotlarga topshirishga haqlidir”; 3) 8-moddaning birinchi qismi quyidagi tahrirda bayon etilsin: “Xoʻjalik faoliyati subyektlari tomonidan standartlarning majburiy talablariga, standartlashtirishga taalluqli boshqa qonun hujjatlariga rioya etilishi ustidan davlat nazoratini “Oʻzstandart” agentligi, Oʻzbekiston Respublikasi Davlat arxitektura va qurilish qoʻmitasi, Oʻzbekiston Respublikasi Tabiatni muhofaza qilish davlat qoʻmitasi, Oʻzbekiston Respublikasi Sogʻliqni saqlash vazirligi va ularning hududiy organlari, Oʻzbekiston Respublikasi Mudofaa vazirligi, shuningdek boshqa maxsus vakolatli davlat boshqaruv organlari oʻz vakolatlari doirasida amalga oshiradi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
BANKROT BOʻLGAN “OʻZBEKQIShLOQMASh” OAJ KORXONASI NOMENKLATURASI QIShLOQ XOʻJALIGI TEXNIKASI IShLAB ChIQARIShINI SAQLAB QOLISh ChORA-TADBIRLARI TOʻGʻRISIDA
(resolution, 2009-04-02)

Oʻzbekiston Respublikasi Prezidentining “Qishloq xoʻjaligi mashinasozligi tarmogʻini yanada isloh qilish chora-tadbirlari toʻgʻrisida” 2008-yil 4-apreldagi 830-son qarorini bajarish yuzasidan hamda qishloq xoʻjaligini ilgari “Oʻzbekqishloqmash” OAJ tomonidan ishlab chiqarilgan texnika bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Davlat mulki qoʻmitasi, Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasining qishloq xoʻjaligi texnikasi va unga butlovchi buyumlar ishlab chiqarishni tashkil etish uchun tugatilayotgan “Oʻzbekqishloqmash” OAJdan “Agregat zavodi” OAJga: tugatish qiymati boʻyicha — ilovaga* muvofiq roʻyxat boʻyicha ishlab chiqarish asbob-uskunalarini “Agregat zavodi” OAJning ustav fondidagi davlat ulushini koʻpaytirish hisobiga; tekin asosda — konstruktorlik va texnologik hujjatlarni, shuningdek texnologik jihozlarni berish toʻgʻrisidagi taklifiga rozilik berilsin. 2. Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi koʻrsatib oʻtilgan ishlab chiqarish asbob-uskunalari, konstruktorlik va texnologik hujjatlar, shuningdek texnologik jihozlar “Agregat zavodi” OAJga berilishini taʼminlasin. 3. Belgilansinki: ishlab chiqarish asbob-uskunalarini qayta joylashtirish, montaj qilish, ishga tushirish-sozlash ishlari va ishlab chiqarish quvvatlarini qishloq xoʻjaligi texnikasi ishlab chiqarishga tayyorlash “Agregat zavodi” OAJning oʻz mablagʻlari hisobiga amalga oshiriladi; “Agregat zavodi” OAJ 2009-yildan boshlab “Oʻzbekqishloqmash” OAJning qishloq xoʻjaligi texnikasi nomenklaturasi ishlab chiqarilishini va bosqichma-bosqich modernizatsiya qilinishini taʼminlasin. 4. Oʻzbekiston Respublikasi Davlat mulki qoʻmitasi: Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi, Adliya vazirligi bilan birgalikda investorlarning investitsiya majburiyatlarini va ularni bajarish jadvallarini aniq aks ettirgan holda “Oʻzbekqishloqmash” OAJning koʻchmas mol-mulkini sotishga shartnomalar tuzishda “Oʻzbekqishloqmash” OAJning tugatuvchi boshqaruvchisiga koʻmaklashsin; investorlar qabul qilgan investitsiya majburiyatlari ular tomonidan bajarilishi ustidan qatʼiy nazoratni taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
OʻZBEKISTONDA FUTBOLNI RIVOJLANTIRIShNI QOʻLLAB-QUVVATLASh MASALALARI TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Oʻzbekistonda futbolni rivojlantirishga doir qoʻshimcha chora-tadbirlar toʻgʻrisida” 2006-yil 1-maydagi PQ-338-son qarorini bajarish, shuningdek futbol klublari, Oʻzbekiston Futbol federatsiyasi va uning hududiy boʻlinmalarining moddiy-texnika bazasini yanada mustahkamlash maqsadida Vazirlar Mahkamasi qaror qiladi: 1. Professional futbol klublari, Oʻzbekiston Futbol federatsiyasi va uning hududiy boʻlinmalari 2009-yil 1-apreldan boshlab uch yil muddatga: respublikada ishlab chiqarilmaydigan, stadionlarni rekonstruksiya qilish va futbol klublarining moddiy-texnika bazasini mustahkamlash uchun zarur boʻlgan chetdan keltiriladigan jihozlar, asbob-uskunalar va materiallar uchun bojxona toʻlovlarini (bojxonada rasmiylashtirish uchun yigʻimlardan tashqari); soliqlar va yigʻimlarning barcha turlarini (yagona ijtimoiy toʻlovdan tashqari) toʻlashdan ozod qilinsin, boʻshab qoladigan mablagʻlar futbolni rivojlantirishga maqsadli yoʻnaltirilsin. 2. Oʻzbekiston Respublikasi Davlat soliq qoʻmitasi koʻrsatib oʻtilgan imtiyozlar berilishi munosabati bilan boʻshab qoladigan mablagʻlardan maqsadli foydalanilishi yuzasidan qatʼiy nazoratni amalga oshirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
Xususiylashtirish investitsiya fondining namunaviy emissiya prospektiga oʻzgartirishlar kiritish toʻgʻrisida
(resolution, 2014-09-15)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) muvofiq, Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi va Oʻzbekiston Respublikasi Moliya vazirligi qaror qiladi: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazining 1998-yil 10-dekabrdagi 18-son va Oʻzbekiston Respublikasi Moliya vazirligining 1998-yil 31-dekabrdagi 30-01-12/333-son bilan tasdiqlangan Xususiylashtirish investitsiya fondining namunaviy emissiya prospektiga (roʻyxat raqami 644, 1999-yil 19-fevral) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
FOYDALI MODELGA OʻZBEKISTON RESPUBLIKASINING PATENTINI BERISH UCHUN TALABNOMALARNI TUZISH, TOPSHIRISH VA KOʻRIB CHIQISH QOIDALARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2026-03-25)

Oʻzbekiston Respublikasining 2008-yil 30-iyuldagi OʻRQ–164-sonli “Ixtirolar, foydali modellar va sanoat namunalari toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Qonuniga muvofiq buyuraman: 1. Oʻzbekiston Respublikasi Davlat patent idorasi direktorining 2004-yil 15-martdagi 14-son buyrugʻi bilan tasdiqlangan “Foydali modelga Oʻzbekiston Respublikasining patentini berish uchun talabnomalarni tuzish, topshirish va koʻrib chiqish qoidalari”ga (2004-yil 29-aprel, roʻyxat raqami 1343 — Oʻzbekiston Respublikasi qonun hujjatlari toʻplami, 2004-y., 17-son, 202-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
VAZIRLAR MAHKAMASINING “DAVLAT HOKIMIYATI VA BOShQARUVI ORGANLARI, SUD ORGANLARI VA NOTARIAL IDORALAR XODIMLARI MEHNATIGA HAQ TOʻLAShNING TARIF SETKASINI JORIY ETISh TOʻGʻRISIDA” 1996-YIL 12 APRELDAGI 147-SON QARORIGA OʻZGARTIRISh KIRITISh HAQIDA
(resolution, 2022-07-22)

Oʻzbekiston Respublikasining “Notariat toʻgʻrisida”gi Qonuniga muvofiq Vazirlar Mahkamasi qaror qiladi: 1. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga 24-ilovaning “Lavozimlar nomi” ustunidagi “Davlat notariusining oʻrinbosari” va “Konsultant” soʻzlari tegishli ravishda “Katta davlat notariusining oʻrinbosari” va “Davlat notariusining yordamchisi” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Adliya vaziri R.A. Muhitdinov zimmasiga yuklansin.
OʻZBEKISTON RESPUBLIKASIDA TAMAKI MAHSULOTLARI VA ALKOGOLLI ICHIMLIKLARGA AKSIZ MARKALARINI QOʻLLASH TARTIBI TOʻGʻRISIDAGI YOʻRIQNOMAGA OʻZGARTIRISH VA QOʻSHIMCHALAR KIRITISH HAQIDA
(resolution, 2024-11-01)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi va “Davlat bojxona xizmati toʻgʻrisida”gi qonunlarining 6 va 7-moddalariga muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 1998-yil 10-dekabrdagi 04-02-05/809, 98-156-son va Davlat bojxona qoʻmitasining 1998-yil 6-dekabrdagi 02/8-42-son qarori bilan tasdiqlangan “Oʻzbekiston Respublikasida tamaki mahsulotlari va alkogolli ichimliklarga aksiz markalarini qoʻllash tartibi toʻgʻrisida”gi yoʻriqnomaga (1999-yil 7-yanvar, roʻyxat raqami 589 — Meʼyoriy hujjatlar axborotnomasi, 1999-yil, 2-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.